CELEX: 32009R0574
Language: hr
Date: 2009-06-30 00:00:00
Title: Uredba Komisije (EZ) br. 574/2009 od 30. lipnja 2009. o 108. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima

18/Sv. 006
            
            
               HR
            
            
               Službeni list Europske unije
            
            
               128
            
         32009R0574
   
               L 172/7
            
            
               SLUŽBENI LIST EUROPSKE UNIJE
            
            
               30.06.2009.
            
         
      UREDBA KOMISIJE (EZ) br. 574/2009
   od 30. lipnja 2009.
   o 108. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane, (1) a posebno njezin članak 7. stavak 1. prvu alineju,
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
            
         
               (2)
            
            
               Odbor za sankcije Vijeća sigurnosti Ujedinjenih naroda 18. lipnja 2009. odlučio je izmijeniti popis osoba, skupina i subjekata na koje se primjenjuje zamrzavanje financijskih sredstava i gospodarskih izvora, dodajući pritom jednu fizičku osobu na popis s obzirom na podatke o njezinoj povezanosti s Al-Qaidom. Odbor za sankcije dostavio je izvješće o razlozima donošenja odluke o popisu.
            
         
               (3)
            
            
               Prilog I. trebalo bi na odgovarajući način izmijeniti.
            
         
               (4)
            
            
               Kako bi se osigurala učinkovitost mjera predviđenih ovom Uredbom, ova Uredba mora stupiti na snagu odmah.
            
         
               (5)
            
            
               Komisija će dotičnu fizičku osobu obavijestiti o razlozima ove Uredbe, dati joj priliku da komentira te razloge i pregleda ovu Uredbu u svrhu komentiranja i mogućih dodatnih informacija,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. lipnja 2009.
      
         
            Za Komisiju
         
         Eneko LANDÁBURU
         
         
            Glavni direktor za vanjske odnose
         
      
   
   
      (1)  SL L 139, 29.5.2002., str. 9.
   PRILOG
   Prilog I. Uredbi (EZ) br. 881/2002 mijenja se kako slijedi:
   Sljedeći se unos dodaje pod naslov „Fizičke osobe”:
   
      „Atilla Selek (alias Muaz). Adresa: Kauteräckerweg 5, 89077 Ulm, Njemačka. Datum rođenja: 28.2.1985. Mjesto rođenja: Ulm, Njemačka. Državljanstvo: njemačko. Broj putovnice: 7020142921 (njemačka putovnica izdana u Ulmu, Njemačka, vrijedi do 3.12.2011.). Nacionalni identifikacijski broj: 702092811 (njemačka nacionalna osobna iskaznica (Bundespersonalausweis), izdana u Ulmu, Njemačka, vrijedi do 6.4.2010.). Ostali podaci: U zatvoru u Njemačkoj od 20.11.2008. (prema podacima iz svibnja 2009.). Datum određenja iz članka 2.a stavka 4. točke (b): 18.6.2009.”